Χώρα του Μπράνκοβιτς

Η Χώρα του Μπράνκοβιτς (σερβικά: Земља Бранковића) ήταν φεουδαρχικό κρατίδιο που δημιουργήθηκε το 1371 μετά τη διάσπαση της Σερβικής Αυτοκρατορίας. Καταλάμβανε το σημερινό Κοσσυφοπέδιο, τμήμα της Ράσκα και τμήμα της σημερινής Βόρειας Μακεδονίας. Αργότερα προσάρτησε τις πόλεις Πρίζρεν και Ιπέκιο.John VA Fine, The Late Medieval Balkans, p. 389.

Οι κυριότερες πόλεις της χώρας ήταν η Πρίστινα, το Πρίζρεν, το Ιπέκιο, τα Σκόπια, το Ρας (η παλαιά σερβική πρωτεύουσα), οι πλούσιοι οικισμοί με ορυχεία των Τρέπσα, Γιανίεβο, Γκλουχάβιτσα, κ.α.M. Ćirković, Vuk Tošić, The Serbs, Wiley-Blackwell, 2004, p. 79. Το κρατίδιο δημιουργήθηκε από τον Βουκ Μπράνκοβιτς, από σερβικό αριστοκρατικό οίκο. Στη Μάχη του Κοσσυφοπεδίου ο στρατός του Μπράνκοβιτς πήρε μέρος και έπειτα από αυτή η επικράτειά του κατάφερε να παραμείνει ανεξάρτητο κρατίδιο. Βρέθηκε γρήγορα όμως σε πόλεμο με τη γειτονική Σερβία του Μοράβα, υποτελές πλέον σερβικό κρατίδιο στους Οθωμανούς. Το 1396 μετά τη Μάχη της Νικόπολης του Δούναβη έχασε τον πόλεμο και η επικράτειά του προσαρτήθηκε στο νέο σερβικό κράτος, το Δεσποτάτο της Σερβίας. Έως τότε ο Μπράνκοβιτς είχε αντέξει όλες τις επιθέσεις του οθωμανικού στρατούEnciklopedija leksikografskog zavoda, Zagreb, 1950..

 Πρίγκιπες 
 Βουκ Μπράνκοβιτς, (1371 - 1396)

 Παραπομπές 

Κατηγορία:Μεσαιωνική ιστορία της Σερβίας
Κατηγορία:Πρώην κράτη των Βαλκανίων
Κατηγορία:Σερβική Αυτοκρατορία
Κατηγορία:Δυναστεία των Μπράνκοβιτς
Κατηγορία:Κοσσυφοπέδιο και Μετόχια